Document ID: 31983R3439

Ir-Regolament Tal-Kummissjoni (KEE) Nru 3439/83
tal-5 ta’ Diċembru 1983
li jippreskrivi kondizzjonijiet speċjali għall-esportazzjoni ta’ ċerti ġobnijiet lejn l-Awstralja
IL-KUMMISSJONI TAL-KOMUNITAJIET EWROPEJ,
Wara li kkonsidra t-Trattat li jistabbilixxi l-Komunità Ekonomika Ewropea,
Wara li kkonsidrat Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizazzjoni komuni tas-suq tal-ħalib u prodotti tal-ħalib [1], kif l-aħħar emendat bir-Regolament (KE) Nru 1600/83 [2], u b’mod partikulari Artikolu 17(4) tiegħu,
Billi l-Kummissjoni laħqet ftehim mal-Gvern ta’ l-Awstralja li mhumiex ser ikunu imposti dazji fuq prodotti barranin issussidjati fuq ċerti ġobnijiet li joriġinaw fil-Komunità u li jkunu importati għal ġo l-Awstralja, u li se jitnaqqas ir-rifużjoni fuq l-esportazzjoni ta’ dawn il-ġobnijiet lejn l-Awstralja;
Billi għandha ssir dispożizzjoni dwar sistema ta’ ċertifikati li jakkumpanjaw l-imsemmija ġobnijiet sabiex l-awtoritajiet kompetenti fil-pajjiż ta’ destinazzjoni ikunu jistgħu jgħadduhom mid-dwana b’aktar ħeffa; billi għandhom jittieħdu passi sabiex ikun assigurat li ma tingħatax rifużjoni għola minn dak provdut fil-każ ta’ esportazzjoni lejn l-Awstralja;
Billi l-Kumitat ta’ Ġestjoni tal-Ħalib u Prodotti tal-Ħalib ma tax opinjoni fil-limitu ta’ żmien iffissat mill-president tiegħu,
ADOTTAT DAN IR-REGOLAMENT:
Artikolu 1
Fuq it-talba ta’ esportatur, għandu jinħareġ ċertifikat li jaqbel mal-kampjun muri f’Anness II għall-esportazzjoni tal-ġobnijiet f’Anness I lejn l-Awstralja.
Artikolu 2
1. Iċ-ċertifikati għandhom ikunu maħruġa mill-awtorità kompetenti, hawnhekk iżjed l quddiem imsejħa l-aġenzija ta’ ħruġ, nominata minn kull Stat Membru. Dawn l-aġenziji għandhom iżommu kopja taċ-ċertifikati maħruġa.
2. Aġenzija ta’ ħruġ għandha tagħti numru lil kull ċertifikat. Il-kopji għanhom ikollhom l-istess numru bħall-oriġinal.
Artikolu 3
F’dak li għandu x’jaqsam ma’ prodotti li jaqgħu taħt is-subtitolu 04.04 E I b) 2 tat-Tariffa Komuni Doganali, l-kaxxa 7 aċċ-ċertifikat għandha timtela’ bil-kliem kontenut ta’ ilma, skond il-piż, f’materja mingħajr xaħam li taqbeż is-47 % iżda li ma taqbiżx it-62 %.
Artikolu 4
Iċ-ċertifikati għandhom ikunu validi biss għall-kwantità indikata fuqhom. Iżda, kwantità li tvarja b’mhux aktar minn 5 % minn dik indikata fuq iċ-ċertifikat għandha tkun ikkunsidrata bħala li tkun koperta.
Artikolu 5
1. L-oriġinali u kopja waħda taċ-ċertfikat għandhom jkunu preżentati għall-awtorizzazzjoni lill-uffiċċju tad-dwana li jkun irċieva d-dikjarazzjoni ta’ esportazzjoni li jkollha x’taqsam ma’ l-ġobnijiet koperti biċ-ċertifikat. Iċ-ċertifikati u l-kopji għandhom ikunu ppresentati b’dan il-mod fi żmien 60 ġurnata mid-data li fiha jkun inħareġ iċ-ċertifikat.
2. L-uffiċċju tad-dwana li hemm referenza għalih fil-paragrafu 1 għandu jawtorizza l-oriġinal u l-kopja taċ-ċertifikat jekk biss ikunu ppresentati fiż-żmien li hemm referenza għalih fil-paragrafu 1 u jekk il-pajjiż ta’ destinazzjoni mogħti fuq id-dikjarazzjoni ta’ esportazzjoni u fuq id-dokument użat sabiex tinkiseb ir-rifużjoni jkun l-istess bħal dak li għalih inħareġ iċ-ċertifikat.
3. Wara l-awtorizazzjoni, l-oriġinali u l-kopji taċ-ċertifikati għandhom ikunu rritornati lill-parti konċernata.
4. Fejn titalab verifika b’lura mill-awtoritjiet kompetenti fil-pajjiż ta’ destinazzjoni, l-aġenzija tal- ħruġ għandha tinformhom kemm jista jkun malajr bir-riżultat.
Artikolu 6
1. Mingħajr preġudizzju għal Artikolu 20 tar-Regolament tal-Kummissjoni (KEE) Nru 2730/79 [3], kopja taċ-ċertifikat li tiegħu kampjun hu muri f’Anness II, debitament awtorizzat fil-kaxxa li għaliha hemm provdut għal dan il-għan mill-awtoritajiet tad-dwana fil-pajjiż ta’ destinazzjoni, għandha tkun ikkunsidrata bħala l-prova skond it-tifsira tal-paragrafu 3 ta’ l-imsemmi Artikolu.
2. L-ebda rifużjoni ta’ esportazzjoni li teċċedi r-rata stipulata għall-esportazzjonijiet ta’ ġobnijiet lejn l-Awstralja ma għandha tingħata fejn id-dokument użat sabiex tinkiseb ir-rifużjoni meta l-ġobon ikun meħlus mid-dwana għall-esportazzjoni jagħti l-Awstralja bħala l-pajjiż ta’ destinazzjoni.
Artikolu 7
1. Il-formola, li tagħha hemm kampjun f’Anness II, għandha tkun magħmula minn waħda oriġinali u ta’ l-inqas żewġ kopji.
2. L-Istati Membri għandhom jistampaw il-formoli li għalihom hemm provdut f’dan ir-Regolament jew inkella jqabbdu lil ħaddieħor jistampahomlhom. Id-daqs tal-formoli għandu jkun ta’ 210 × 297 millimetri.
3. L-Istati Membri, li l-ġobon hu esportat mingħandhom, jistgħu jeħtieġu li ċertifikati wżati fit-territorju tagħhom jkunu mħejjija f’waħda mill-lingwi uffiċċjali tagħhom barra milli jkun fihom it-test bl-Ingliż.
Artikolu 8
Dan ir-Regolament għandu jidħol fis-seħħ fit-tielet jum li jiġi wara l- pubblikazzjoni tiegħu fil-Ġurnal Uffiċjali tal-Kominitajiet Ewropej.
Għandu japplika mill-1 ta’ Jannar 1984.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Diċembru 1983.

Labels: 3
17
18